SAM เปิดประมูลคลังทรัพย์มือสอง
SAM เปิดคลังทรัพย์มือสอง คัดทรัพย์เด่นจัดประมูลกว่า 1.2 พันลบ. นัดเปิดซอง 30 เม.ย. นี้
21 เม.ย. 2564

บริษัท บริหารสินทรัพย์สุขุมวิท จำกัด (บสส.) หรือ SAM เตรียมจัดประมูลทรัพย์สินรอการขาย (NPA) ประจำเดือนเมษายน 2564 โดยครั้งนี้จะนำทรัพย์มือสองทำเลดีที่น่าสนใจหลากหลายประเภททั่วไทย ทั้งทรัพย์เพื่อการลงทุนสำหรับนักลงทุนหรือผู้ประกอบการรายใหญ่ อาทิ โรงแรม โรงงานหรือโกดังสินค้า ที่ดินเปล่า โชว์รูม ฯลฯ และทรัพย์เพื่อการอยู่อาศัย หรือทำธุรกิจการค้าสำหรับลูกค้ารายย่อย อาทิ บ้านเดี่ยว ทาวน์เฮ้าส์ อาคารพาณิชย์ ห้องชุดพักอาศัย ที่ดินเปล่า ฯลฯ รวมมูลค่าทั้งสิ้นประมาณ 1,200 ล้านบาท กำหนดจัดงานประมูลใน วันศุกร์ที่ 30 เมษายน 2564 ณ สำนักงานใหญ่ของ SAM อาคารซันทาวเวอร์ส บี ชั้น 24 ถ.วิภาวดีรังสิต
ตัวอย่างทรัพย์เด่นเพื่อการลงทุน อาทิ โรงงาน เนื้อที่ 1 ไร่เศษ ซ.ลาซาล (สุขุมวิท 105) เขตพระโขนง ใจกลางย่านธุรกิจ ใกล้ศูนย์การค้า โรงพยาบาลและโรงเรียน ราคาเริ่มต้น 27.72 ล้านบาท และโรงงาน เนื้อที่ 65 ไร่ 2 งานเศษ จ.ปราจีนบุรี ใกล้ อบต. เขาไม้แก้ว สถานีอนามัย ตลาดริมน้ำ ภายในประกอบด้วยอาคารต่าง ๆ ทั้งโรงงานพร้อมสำนักงาน โรงจอดรถ บ้านพักอาศัย ฯลฯ ราคาเริ่มต้น 22.68 ล้านบาท ที่ดินเปล่า เนื้อที่ 4 ไร่เศษ ย่านตลาดขวัญ ใจกลางเมืองนนทบุรี ทำเลดี ติดคลองบางซื่อ เดินทางสะดวก อยู่บนแนวรถไฟฟ้าสถานีกระทรวงสาธารณสุข ราคาเริ่มต้น 103.49 ล้านบาท โรงแรมสูง 7 ชั้น เนื้อที่ 3 งานเศษ จำนวน 100 ห้อง ย่านพัทยากลาง ตั้งอยู่ในเขตส่งเสริมโครงการรถไฟความเร็วสูงเชื่อม 3 สนามบิน อ.บางละมุง จ.ชลบุรี ราคาเริ่มต้น 85.88 ล้านบาท นอกจากนี้ ยังมี บ้านหรูหลังใหญ่ เนื้อที่ 5 ไร่ 1 งานเศษ ย่านงามวงศ์วาน เขตหลักสี่ ราคาเริ่มต้น 108.39 ล้านบาท เป็นต้น
ทั้งนี้ ผู้ที่สนใจเข้าร่วมประมูลจะต้องลงทะเบียนล่วงหน้าและยื่นซองประมูลพร้อมเอกสารประกอบการประมูลผ่านช่องทางไปรษณีย์ด่วนพิเศษ (EMS) ภายในวันที่ 22 เมษายน 2564 สำหรับช่วงสถานการณ์โควิด-19 SAM ตระหนักถึงสวัสดิภาพและความปลอดภัยของลูกค้าและผู้เกี่ยวข้องทุกคนเป็นสำคัญ จึงจัดการถ่ายทอดสด (live) งานประมูลผ่านช่องทาง Facebook เพื่ออำนวยความสะดวกให้แก่ลูกค้าได้รับชมตลอดงานพร้อมประกาศผลผู้ชนะการประมูล เริ่มตั้งแต่เวลา 10.00 น. เป็นต้นไป สอบถามรายละเอียดได้ที่ Call Center 02-686-1888 และดูรายละเอียดทรัพย์สินได้ทางเว็บไซต์ที่ www.sam.or.th รวมทั้งช่องทางออนไลน์ที่หลากหลายและสะดวกรวดเร็ว ทั้งแอปพลิเคชัน SAM NPA ในระบบ Android และ IOS หรือแอด ID Line @Samline ติดตาม Facebook Fanpage ทรัพย์มือสองต้อง
SAM หรือ SAM NPA Channel บน YouTube และ @SAM_NPA บน Twitter เพื่อติดตามข้อมูลข่าวสารดี ๆ จาก SAM 24 ชั่วโมง